**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

|  |  |
| --- | --- |
| **Száma**:………./2025  **Előterjesztő**: Dr. Csáky András, polgármester  **Szakmai et.:** Tabáni Ádám Tamás, ügyvezető  **Ügyintéző:** Boda Teréz, fejlesztési menedzser | **Tárgy**: Aktív turisztikai pályázatok megjelenése |

**ELŐTERJESZTÉS**

**a Képviselő-testület 2025. február 13.-i ülésére**

**Tisztelt Képviselő-testület!**

Cegléd Város Önkormányzatának lehetősége van pályázatot benyújtani az Országos Bringapark Program 2025 és az Országos Futópálya-építési Program 2025 keretében. A 2025 januárjában meghirdetett pályázatok célja a sportinfrastruktúra fejlesztése az ország különböző településein. Az Országos Bringapark Program 2025 keretében kerékpáros pumpapályák és BMX freestyle pályák létesítésére nyílik lehetőség, míg az Országos Futópálya-építési Program 2025 futópályák építését támogatja. A támogatási intenzitás mindkét program esetében 60%, tehát az elnyert támogatás mellett az önkormányzatnak a teljes beruházási összeg 40%-át saját forrásból kell biztosítania.

**A pályázati feltételek és pénzügyi vonatkozások maximális támogatás kihasználása esetén a programokra elnyerhető támogatás és saját forrás az alábbiak szerint alakulhat:**

1. **Országos Bringapark Program 2025:**
   * Maximálisan elnyerhető támogatás: 40 millió forint
   * Szükséges önkormányzati önerő: 26 670 000 forint
2. **Országos Futópálya-építési Program 2025:**
   * Maximálisan elnyerhető támogatás (legalább 1000 m-es futópálya esetén): 67 millió forint
   * Szükséges önkormányzati önerő: 44 670 000 forint

Cegléd Város Önkormányzata jelenlegi pénzügyi helyzetét figyelembe véve a szükséges önrész előteremtése jelentős terhet róna a költségvetésre. A fejlesztésekhez kapcsolódó kivitelezési és fenntartási költségek további pénzügyi kockázatokat hordoznak. Emellett a pályázatok benyújtásához szükséges előkészítő dokumentációk és tervek nem állnak rendelkezésre, ami akadályozza a sikeres pályázati részvételt.

Jelen előterjesztést a **Gazdasági Bizottság** és a **Pénzügyi Ellenőrző Bizottság** véleményezi.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 59. §3. pontjának rendelkezéseire -* ***minősített*** *szavazati arányt igényel.*

Cegléd, 2025. február 3.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Cegléd Város Önkormányzata nem vesz részt az Országos Bringapark Program 2025 pályázatában a szükséges önrész nagysága és a megfelelő előkészítő tervek hiánya miatt.
2. Cegléd Város Önkormányzata nem vesz részt az Országos Futópálya-építési Program 2025 pályázatában a szükséges önrész nagysága és a megfelelő előkészítő tervek hiánya miatt.
3. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** 1-2 pont: azonnal  **Felelős:** 1-2 pont:Tabáni Ádám Tamás

A határozatokat kapja:

1. Ceglédi Közös Önkormányzati Hivatal Pénzügyi Iroda helyben
2. Beruházási és Közbiztonsági Iroda helyben
3. Ceglédi Városfejlesztési Kft.

Az előterjesztést láttam:

Dr. Diósgyőri Gitta

címzetes főjegyző